Source: http://www.rvr.sk/sk/spravy/index.php?aktualitaId=2130
Timestamp: 2019-04-20 09:05:57+00:00

Document:
Tlačová informácia zo zasadnutia RVR dňa 24. 9. 2013 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 24. 9. 2013 v sídle Rady pre vysielanie a retransmisiu
uložila sankciu – pokutu vo výške 10 000 eur vysielateľovi MAC TV s.r.o. (TV JOJ) za porušenie § 19 ods. 1 písm. a) ZVR (ochrana ľudskej dôstojnosti) v súvislosti s odvysielaním príspevku Nechtiac zrazil kamaráta v rámci programu Noviny dňa 4. 3. 2013 o cca 19:36 hod., ktorý zasiahol do ľudskej dôstojnosti v ňom zobrazenej osoby;
uložila sankciu – pokutu vo výške 2500 eur vysielateľovi MAC TV s.r.o. (www.joj.sk) za porušenie § 19 ods. 1 písm. a) ZVR (ochrana ľudskej dôstojnosti) v súvislosti s poskytovaním programu s názvom Martina (†28) prešiel kamarát. Videla to jeho mama v rámci audiovizuálnej mediálnej služby na požiadanie na stránke www.joj.sk v sekcii NOVINY.SK a podsekcii Krimi, ktorého obsah zasiahol do jej ľudskej dôstojnosti v ňom zobrazenej osoby;
uložila sankciu – pokutu vo výške 10 000 eur vysielateľovi MARKÍZA – SLOVAKIA, spol. s r.o. (programová služba TV MARKÍZA) za porušenie § 19 ods. 1 písm. a) zákona č. 308/2000 Z. z. (ochrana ľudskej dôstojnosti) v súvislosti s odvysielaním príspevku Smrť medzi výtlkmi v rámci programu Televízne noviny dňa 4. 3. 2013 o cca 19:16 hod., ktorý zasiahol do ľudskej dôstojnosti v ňom zobrazenej osoby;
uložila sankciu – pokutu vo výške 1000 eur vysielateľovi RTVS (programová služba Jednotka a Dvojka) za porušenie § 20 ods. 4 ZVR (ochrana maloletých – JSO) v súvislosti s odvysielaním informácií o svojej programovej ponuke v dňoch 24. 2. 2013 o cca 19:38:02 hod a 24. 2. 2013 o cca 19:37:54 hod v rozpore s jednotným systémom označovania programov;
uložila sankciu – pokutu vo výške 4 000 eur vysielateľovi MAC TV s.r.o. (TV JOJ) za porušenie § 35 ods. 3 ZVR (povolený počet prerušení programu reklamou) súvislosti s prerušením programov reklamnými blokmi dňa 23.3.2013 nad rámec povoleného počtu prerušení;
uložila sankciu – upozornenie na porušenie zákona vysielateľovi D.EXPRES, a.s. (Rádio Expres) za porušenie § 35 ods. 8 (dlhšie reklamné oznámenie) v súvislosti s odvysielaním komerčných informácií bez dostatočného oddelenia od ostatného vysielania dňa 26. 9. 2011 o cca 7:10 hod. (rozhodnutie po vrátení veci z NS SR);
začala správne konanie voči vysielateľovi MAC TV, s.r.o. (TV JOJ) vo veci možného porušenia § 20 ods. 4 (ochrana maloletých – JSO) v súvislosti s odvysielaním príspevku informujúcom o obsahu programu Šport v rámci programu Noviny dňa 9. 7. 2013 o cca 19:30 hod., ktorý obsahoval vizuálne informácie o čelnej zrážke dvoch koní, pred ktorým nezaradil slovné upozornenie o charaktere týchto informácií v zmysle JSO;
začala správne konanie voči vysielateľovi MAC TV, s.r.o. (TV JOJ) vo veci možného porušenia § 20 ods. 4 (ochrana maloletých – JSO) v súvislosti s odvysielaním programov Slnko, seno, slanina dňa 16. 7. 2013 v čase o cca 20:31 a 5. 8. 2013 o cca 22:56 hod., ktoré označil ako nevhodné pre maloletých divákov do 12 rokov, čím mohlo dôjsť k nesprávnemu uplatneniu JSO;
začala správne konanie voči vysielateľovi MAC TV, s.r.o. (TV JOJ) vo veci možného porušenia § 36 ods. 2 (časový limit reklamy) v súvislosti s tým, že dňa 5. 8. 2013 v čase od 23:00:00 hod do 23:59:59 hod mohlo dôjsť k odvysielaniu reklamných šotov v časovom rozsahu vyššom ako 12 minút.
Všetky uznesenia prijaté dňa 24. 9. 2013 budú uverejnené v zápisnici zo zasadnutia na webovej stránke Rady.

References: § 19
 § 19
 § 19
 § 20
 § 35
 § 35
 § 20
 § 20
 § 36